eo en es en es eo eo en en pl eo eo en eo eo en eo eo en eo eo eo en eo eo eo en eo eo eo eo eo eo en eo eo eo eo eo eo en eo eo en eo eo en eo eo de en eo eo hbs_lat eo eo en eo eo hu pl eo eo en eo eo eo en eo eo en eo eo en eo eo en eo eo eo en sv fr de de fr fr fr sv de eo fr lt eo nl tr eo eo eo eo eo eo eo
Tereno de Argilo | La persona retejo de Clayton Smith
Dim, 2008-10-26 17:29 — Argilo
Antaŭ preskaŭ du jaroj, mi forlasis LiveJournal kaj movis mian blogon al mia propra retejo. Bedaŭrinde, tiu eksperimento montriĝis katastrofo. Apenaŭ plu oni reagis al miaj enskriboj, kaj aperis lavango da spamaj komentoj. Do mi ĵus kopiis miajn intertempe faritajn enskribojn al LiveJournal, kaj ekde nun mi afiŝos ĉiujn miajn enskribojn tie.
Legu pli pri Reveno al LiveJournal
Dim, 2007-12-23 08:21 — Argilo
Ĉu vi aŭdis pri la disleksia agnostika Esperantisto, kiu kuŝis en la lito, ne povanta endormiĝi? Turmentadis lin la demando, ĉu ekzistas IDO!
Sab, 2007-09-15 20:09 — Argilo
Laŭ nova studo de David Simpson ĵus aperinta en Lingva Kritiko:
Oni trovas ke la plej malofta korelativo estas ĉial. Efektive, la vorto ĉial okazas preskaŭ neniam: ĝi aperas nur unufoje el ĉiom da la tekstoj, en listo da korelativoj en la Ekzercaro de L.L. Zamenhof.
Legu pli pri Interesaĵo por Arono
Ensalutu por aldoni komentojn
ĵaŭ, 2007-09-13 00:49 — Argilo
Bertilo lastatempe afiŝis interesan artikolon pri na-ismo. Lia opinio bone kongruas kun la mia:
Ŝajnas, ke plej multaj Esperantistoj rigardas la novan inventaĵon na kiel neakcepteblan aŭ eĉ kiel rekte kontraŭ-Fundamentan. Pri tio oni multe disputis, kaj mi nun ne intencas remaĉi la argumentojn de ambaŭ flankoj, ... sed mi tamen deklaras, ke ankaŭ laŭ mi temas pri neakceptebla reformo de la lingvo.
Legu pli pri Bertilo pri na-ismo
Ensalutu por aldoni komentojn
Venu al ARE en Silver Bay, Novjorkio
ĵaŭ, 2007-09-13 00:10 — Argilo
Se vi loĝas en orienta Kanado aŭ Usono, nepre pripensu ĉeesti la ĉi-jaran Aŭtunan Renkontiĝon de Esperanto (ARE) en Silver Bay, Novjorkio. Ĝi okazos de la 6-a ĝis la 8-a de oktobro, kaj ŝajne venos sufiĉe multaj junuloj (inkluzive de mi, kompreneble)! Mi volonte veturigos aliajn de la Otava regiono.
Jen estas miaj fotogalerioj de ARE 2002 kaj ARE 2004. Mi ĉeestis ankaŭ la pasintjaran ARE.
Legu pli pri Venu al ARE en Silver Bay, Novjorkio
Ensalutu por aldoni komentojn
Finfine linuksokongruaj sendrataj retkartoj!
Ven, 2007-08-10 22:42 — Argilo
Pasintsemajne mi estis en Las Vegas por ĉeesti du konferencojn pri komputila sekureco: Black Hat kaj Defcon. Ambaŭ estis tre interesaj kaj mi lernis multon. Cetere mi solvis problemon, kiun mi havis jam delonge. Nome, la sendrata retkarto en mia portebla komputilo ne estis kongrua kun Linukso. Pro tio mi devis uzi la vindozan pelilon kun ndiswrapper, kio ne ĉiam bone funkciis. Sed ĉe Defcon inter la vendantoj estis unu, kiu vendis sendratajn retkartojn, antenojn, ktp. De li mi aĉetis novan karton, kiu perfekte funkcias en Linukso.
Legu pli pri Finfine linuksokongruaj sendrataj retkartoj!
Ensalutu por aldoni komentojn
Sab, 2007-05-05 00:40 — Argilo
Kiam mi unuafoje isntalis Ubuntu en mian porteblan komputilon, mi kreis Esperantan Dvorakan klavarfasonon. Ĝi estis tute sama kiel la Usona Dvoraka klavaro, krom ke per AltGr eblis aldoni supersignon. Ekzemple, mi tajpis AltGr+C por skribi "ĉ", AltGr+G por "ĝ", ktp.
Antaŭ du semajnoj mi instalis la plej lastan version de Ubuntu. Mi decidis rezervkopii miajn dosierojn, forviŝi mian durdiskon kaj instali ĝin de nulo. Bedaŭrinde mi forgesis kopii la dosieron kiu enhavis mian klavarfasonon, do mi devis rekrei ĝin. Nun mi afiŝas ĝin ĉi tie por ke mi ne perdu ĝin estonte. Kaj eble ĝi povas esti utila al iu alia. Do jen ĝi:
default partial alphanumeric_keys xkb_symbols "basic" { name[Group1]= "Esperanto"; key   { [ grave, asciitilde ] }; key   { [ 1, exclam ] }; key   { [ 2, at ] }; key   { [ 3, numbersign ] }; key   { [ 4, dollar ] }; key   { [ 5, percent ] }; key   { [ 6, asciicircum ] }; key   { [ 7, ampersand ] }; key   { [ 8, asterisk ] }; key   { [ 9, parenleft ] }; key   { [ 0, parenright ] }; key   { [ bracketleft, braceleft ] }; key   { [ bracketright, braceright ] }; key   { [ apostrophe, quotedbl ] }; key   { [ comma, less ] }; key   { [ period, greater ] }; key   { [ p, P ] }; key   { [ y, Y ] }; key   { [ f, F ] }; key   { [ g, G, gcircumflex, Gcircumflex ] }; key   { [ c, C, ccircumflex, Ccircumflex ] }; key   { [ r, R ] }; key   { [ l, L ] }; key   { [ slash, question ] }; key   { [ equal, plus ] }; key   { [ a, A ] }; key   { [ o, O ] }; key   { [ e, E ] }; key   { [ u, U, ubreve, Ubreve ] }; key   { [ i, I ] }; key   { [ d, D ] }; key   { [ h, H, hcircumflex, Hcircumflex ] }; key   { [ t, T ] }; key   { [ n, N ] }; key   { [ s, S, scircumflex, Scircumflex ] }; key   { [ minus, underscore ] }; key   { [ semicolon, colon ] }; key   { [ q, Q ] }; key   { [ j, J, jcircumflex, Jcircumflex ] }; key   { [ k, K ] }; key   { [ x, X ] }; key   { [ b, B ] }; key   { [ m, M ] }; key   { [ w, W ] }; key   { [ v, V ] }; key   { [ z, Z ] }; include "level3(ralt_switch)" };
Tion mi metis en la dosieron /usr/share/X11/xkb/symbols/epo.
Legu pli pri Esperanta Dvoraka klavarfasono
Ensalutu por aldoni komentojn
Mer, 2006-12-20 03:13 — Argilo
Antaŭ du semajnoj Vindozo komencis kolerigi min, do mi plene forviŝis la durdiskon de mia portebla komputilo kaj instalis Linukson, specife la distribuaĵon "Ubuntu". Mi elektis ĝuste tiun distribuaĵon ĉar ĝi estas nun inter la plej popularaj, do devus esti facile trovi en interretaj forumoj solvojn al eventualaj problemoj.
Legu pli pri Ubuntu
Ensalutu por aldoni komentojn
Mi vidis la Internacian Kosmostacion!
Mar, 2006-12-19 23:34 — Argilo
Hodiaŭ mi por la unua fojo vidis per la propraj okuloj la Internacian Kosmostacion. Mi eksciis ĝuste kiam mi rigardu al la ĉielo dank' al programo havebla en ĉi tiu retpaĝo de NASA. (Klaku sur "Start Applet" por ruli ĝin.) Tuj post mia reveno de la laborejo mi rigardis al la ĝusta loko kaj tuj ekvidis ĝin. Ĝi estis tute facile videbla, pli brila ol steloj aŭ planedoj.
Legu pli pri Mi vidis la Internacian Kosmostacion!
Ensalutu por aldoni komentojn
Apple komencas kolerigi min
Dim, 2006-02-26 03:05 — Argilo
Antaŭ du jaroj mi aĉetis iPod-on (aŭ kiel mi ŝerce diras, iPizujon). Dum la unua jaro ĝi bone funkciis, sed poste la baterio rapide malboniĝis. Ĝi devas daŭri ok horojn, sed jam pasint-somere ĝi daŭris nur horon, kaj lastatempe nur 20 minutojn. Do mi resendis ĝin al Apple la 15-an de februaro, kaj pagis 80 dolarojn por nova baterio. Ili ricevis ĝin kaj konfirmis la problemon la sekvan tagon, sed de tiam faris nenion. Kial mi devas tiel longe atendi? Mia opinio pri Apple vere malboniĝas.
Legu pli pri Apple komencas kolerigi min
Ensalutu por aldoni komentojn